**DĖL ILGALAIKIO MATERIALIOJO VALSTYBĖS TURTO NURAŠYMO**

2022 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 12.2 papunkčiu, atsižvelgdama į Rokiškio rajono savivaldybės administracijos direktoriaus 2022 m. vasario 23 d. įsakymą Nr. AV-166 ,,Dėl turto pripažinimo nereikalingu arba netinkamu (negalimu) naudoti“, Rokiškio rajono savivaldybės administracijos direktoriaus 2022 m. gruodžio 6 d. įsakymą Nr. AV-1266 „Dėl Rokiškio rajono savivaldybės administracijos direktoriaus 2022 m. vasario 23 d. įsakymo Nr. AV-166 „Dėl turto pripažinimo nereikalingu arba netinkamu (negalimu) naudoti“ pakeitimo“ ir Lietuvos Respublikos socialinės apsaugos ir darbo ministerijos 2022 m. gruodžio 5 d. raštu Nr. (5.1.2Mr-47) SD-4780 „Dėl valstybės perduoto turto valdyti, naudoti ir disponuoti juo patikėjimo teise savivaldybei“, Rokiškio rajono savivaldybės taryba nusprendžia:

1. Likviduoti ir nurašyti Rokiškio rajono savivaldybei valdyti, naudoti ir disponuoti juo patikėjimo teise perduotą, pripažintą netinkamu (negalimu) naudoti dėl fizinio ir funkcinio nusidėvėjimo, sugedimo valstybei nuosavybės teise priklausantį kilnojamąjį ilgalaikį turtą – automobilį ,,Škoda Fabia Combi Ambiente“, pagamintą 2004 m., valstybinis Nr. AFV 343, inventorinis Nr. 01500029, įsigijimo vertė – 10129,46 Eur, likutinė vertė – 0,00 Eur.
2. Skirti Rokiškio rajono savivaldybės administracijos Panemunėlio seniūnijos seniūnę atsakingą už valstybės kilnojamojo ilgalaikio turto likvidavimą ir išregistravimą.
3. Sprendimą savivaldybės interneto svetainėje [www.rokiskis.lt](http://www.rokiskis.lt)

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ILGALAIKIO MATERIALIOJO VALSTYBĖS TURTO NURAŠYMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Likviduoti ir nurašyti valstybei nuosavybės teise priklausantį, šiuo metu Rokiškio rajono savivaldybės patikėjimo teise valdomą ir pripažintą netinkamu, negalimu naudoti turtą.

**Teisinio reguliavimo nuostatos.**

Lietuvos Respublikos Vyriausybės 2001 m. spalio 19 d. nutarimas Nr. 1250 ,,Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas (toliau – Įstatymas).

**Sprendimo projekto esmė.**

Rokiškio rajono savivaldybei Lietuvos Respublikos Vyriausybės 2012 m. gruodžio 12 d. nutarimu Nr. 1515 „Dėl valstybės turto perdavimo savivaldybėms“ (toliau – Nutarimas) buvo perduotas materialusis turtas – automobilis ,,Škoda Fabia Combi Ambiente“, valstybinis Nr. AFV 343, identifikavimo Nr. TMBHY46Y154201048 (toliau – Turtas),valdyti, naudoti ir disponuoti juo patikėjimo teise, skirtas valstybinei (valstybės perduotai savivaldybėms) funkcijai atlikti.

Rokiškio rajono savivaldybės patikėjimo teise valdomas turtas, kuris buvo perduotas Nutarimu, Rokiškio rajono savivaldybės administracijos direktoriaus 2022 m. vasario 23 d. įsakymu Nr. AV-166 „Dėl turto pripažinimo nereikalingu arba netinkamu (negalimu) naudoti“ yra pripažintas netinkamu (negalimu) naudoti dėl fizinio ir funkcinio nusidėvėjimo, nes yra susidėvėjęs ir sugedęs, o remonto kaštai yra didesni už automobilio rinkos vertę. Rokiškio rajono savivaldybės administracijos direktorius siūlė automobilį parduoti viešame prekių aukcione, tačiau Lietuvos Respublikos socialinės apsaugos ir darbo ministerija 2022 m. gruodžio 5 d. raštu Nr. (5.1.2Mr-47) SD-4780 „Dėl valstybės perduoto turto valdyti, naudoti ir disponuoti juo patikėjimo teise savivaldybei“, leido automobilį likviduoti ir nurašyti.

**Laukiami rezultatai.**

Bus likviduotas ir nurašytas valstybės kilnojamas ilgalaikis turtas, kuris yra sugedęs, netinkamas naudoti dėl fizinio ir funkcinio nusidėvėjimo.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |